
Z A P I S N I K
34. sjednice Vijeća Mjesnog odbora Resnički gaj,

održane 20. veljače 2024.

u objektu mjesne samouprave, Čulinečka c. 230,

s početkom u 17,00 sati

NAZOČNI ČLANOVI VIJEĆA:

Nevenka Habric, Višnja Mikac, Tomislav Ćurdo i Ante Sladić.
NENAZOČNI ČLANOVI VIJEĆA:

Davorin Dokolenić.
OSTALI NAZOČNI:

Marijan Župan, stručni savjetnik za rad tijela mjesne samouprave.

Predsjedava Nevenka Habric, predsjednica Vijeća.

Zapisnik vodi: Marijan Župan.


Predsjednica konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 34. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 33. sjednice Vijeća, održane 22. siječnja 2024., bez izmjena.

Na prijedlog predsjednice Vijeće jednoglasno utvrđuje

D N E V N I   R E D

1. Prijedlog izvješća o radu Vijeća Mjesnog odbora Resnički gaj u 2023. godini;

2. Prijedlog zaključka o prijedlogu prometnog rješenja u svrhu smanjenja prometnih gužvi na Čulinečkoj cesti;

3. Problem neodgovorenih i nerealiziranih zaključaka sa sjednica VMO Resnički gaj – donošenje zaključka;

4. Prijedlog zaključka o potrebi adekvatnog zbrinjavanja sekundarnih sirovina skladištenih na području Mjesnog odbora Resnički gaj;

5. Prijedlog zaključka o prijedlogu postavljanja visokih rubnjaka oko raspela u kružnom toku na spoju Resničkog gaja I. i Resničkog gaja II.;
6. Prijedlog zaključka o zahtjevu za povremeno korištenje prostora mjesne samouprave /MO SDP Donja Dubrava/;
7. Prijedlog zaključka o zahtjevu za povremeno korištenje prostora mjesne samouprave /Udruga za zaštitu i promociju mentalnog zdravlja „VIVO“/;
8. Pitanja, prijedlozi i obavijesti.
Ad 1. Prijedlog izvješća o radu Vijeća Mjesnog odbora Resnički gaj u 2023. godini.

Članovi Vijeća primili su pisani materijal uz poziv.


U raspravi sudjeluju: /

Vijeće jednoglasno donosi

Izvješće o radu

Vijeća Mjesnog odbora Resnički gaj u 2023. godini.
/Tekst Izvješća nalazi se u privitku ovog Zapisnika i njegov je sastavni dio/
Ad 2. Prijedlog zaključka o prijedlogu prometnog rješenja u svrhu smanjenja prometnih gužvi na Čulinečkoj cesti.


Članovi Vijeća primili su pisani materijal uz poziv.


U raspravi sudjeluju: Nevenka Habric, Višnja Mikac, Tomislav Ćurdo i Ante Sladić.

Vijeće jednoglasno donosi

ZAKLJUČAK

o prijedlogu prometnih rješenja u svrhu 

smanjenja prometnih gužvi na Čulinečkoj cesti

1. Traži se, radi rasterećenja prometa i smanjenja prometnih gužvi na Čulinečkoj cesti, učiniti sljedeće:

a) neposredno iza Čulinečke c. k.br. 232 odvaja se u smjeru desno prometnica koja je u većem dijelu asfaltirana i koju je potrebno produžiti (kao svojevrsni desni skretač) za nekih 80m da bi se kod objekta MD profila postigao jednosmjerni izlaz na Slavonsku aveniju (temeljem obavijesti od strane Vijeća Gradske četvrti Donja Dubrava projektna dokumentacija je u izradi obzirom da je navedeni produžetak zatražen još 2020.).

b) otvoriti izlaz sa Slavonske avenije na ulicu Vrinice (spajanjem postojeće prometnice od Slavonske avenije s Vrinicama).

2. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 3. Problem neodgovorenih i nerealiziranih zaključaka sa sjednica VMO Resnički gaj.


Predsjednica usmeno obavještava nazočne o predmetu rasprave i odlučivanja.


U raspravi sudjeluju: Nevenka Habric, Višnja Mikac i Tomislav Ćurdo.

Vijeće jednoglasno donosi

ZAKLJUČAK
o zahtjevu za obavijesti o zaključcima donesenima
 na sjednicama Vijeća Mjesnog odbora Resnički gaj

1. Traži se povratna obavijest o zaključcima Vijeća Mjesnog odbora Resnički gaj donesenima na sjednicama Vijeća: jesu li razmatrani na sjednicama Vijeća Gradske četvrti Donja Dubrava i kada i kojim subjektima su upućeni na rješavanje.  

2. Ovaj Zaključak dostavlja se Vijeću Gradske četvrti Donja Dubrava na znanje. 
Ad 4. Prijedlog zaključka o potrebi adekvatnog zbrinjavanja sekundarnih sirovina skladištenih na području Mjesnog odbora Resnički gaj.

Članovi Vijeća primili su pisani materijal uz poziv.


U raspravi sudjeluju: Tomislav Ćurdo i Ante Sladić.

Vijeće jednoglasno donosi

ZAKLJUČAK

o potrebi adekvatnog zbrinjavanja sekundarnih sirovina 
skladištenih na području Mjesnog odbora Resnički gaj

1. Razmotrena je dojava građana o nepropisnom i neprikladnom skladištenju potencijalno opasnih sekundarnih sirovina na području Mjesnog odbora Resnički gaj. 

2. Zbog moguće zdravstvene opasnosti za okolno stanovništva traži se od Vijeća Gradske četvrti Donja Dubrava da obavijesti nadležne ustanove o istom, kako se ne bi dogodilo veće ekološko zagađenje opasno po zdravlje građana (slično kao nedavno kod Osijeka). 
3. Ovaj Zaključak dostavlja se Vijeću Gradske četvrti Donja Dubrava na daljnje postupanje.
Ad 5. Prijedlog zaključka o prijedlogu postavljanja visokih rubnjaka oko raspela u kružnom toku na spoju Resničkog gaja I. i Resničkog gaja II.


Članovi Vijeća primili su pisani materijal uz poziv.


U raspravi sudjeluju: Nevenka Habric, Višnja Mikac, Tomislav Ćurdo i Ante Sladić.


Vijeće jednoglasno donosi

ZAKLJUČAK
o prijedlogu postavljanja visokih rubnjaka oko raspela 
u kružnom toku na spoju Resničkog gaja I. i Resničkog gaja II.

1. Traži se, radi fizičke zaštite raspela, postavljanje visokih rubnjaka oko raspela 

            u kružnom toku na spoju Resničkog gaja I. i Resničkog gaja II. (kako je i predviđeno u 

            izrađenoj projektnoj dokumentaciji).

2. Ovaj Zaključak dostavlja se Vijeću Gradske četvrti Donja Dubrava na daljnje postupanje.
          Ad 6. Prijedlog zaključka o zahtjevu za povremeno korištenje prostora mjesne samouprave /MO SDP Donja Dubrava/.
Članovi Vijeća primili su pisani materijal uz poziv.


U raspravi sudjeluju: /

Vijeće jednoglasno donosi

Z A K LJ U Č A K

o zahtjevu za povremeno korištenje prostora mjesne samouprave /MO SDP Donja Dubrava/
1. MO SDP Donja Dubrava odobrava se povremeno korištenje prostora u objektu mjesne samouprave Resnički gaj, Čulinečka cesta 230, dvorana, svakog ponedjeljka u mjesecu od 18,00 – 20,00 sati.
2. Prostor iz točke 1. ovog Zaključka koristit će MO SDP Donja Dubrava bez naknade.

3. MO SDP Donja Dubrava obvezuje se postupati s pažnjom dobrog gospodara u korištenju prostora.

4. O povremenom korištenju prostora iz točke 1. ovog Zaključka, Gradski ured za mjesnu samoupravu, promet, civilnu zaštitu i sigurnost izdat će odobrenje o korištenju, a u skladu s ovim Zaključkom.

          Ad 7. Prijedlog zaključka o zahtjevu za povremeno korištenje prostora mjesne samouprave /Udruga za zaštitu i promociju mentalnog zdravlja „VIVO“/.
Članovi Vijeća primili su pisani materijal uz poziv.


U raspravi sudjeluju: Tomislav Ćurdo i Ante Sladić.


Vijeće jednoglasno donosi

Z A K LJ U Č A K

o zahtjevu za povremeno korištenje prostora mjesne samouprave / Udruga za zaštitu i promociju mentalnog zdravlja „VIVO“/
5. Udruzi za zaštitu i promociju mentalnog zdravlja „VIVO“ odobrava se povremeno korištenje prostora u objektu mjesne samouprave Resnički gaj, Čulinečka cesta 230, svakog utorka u mjesecu od 17,00 – 18,00 sati i svakog četvrtka u mjesecu od 20,00 – 21,00 sat.
6. Prostor iz točke 1. ovog Zaključka koristit će Udruga za zaštitu i promociju mentalnog zdravlja „VIVO“  bez naknade.

7. Udruga za zaštitu i promociju mentalnog zdravlja „VIVO“  obvezuje se postupati s pažnjom dobrog gospodara u korištenju prostora.

8. O povremenom korištenju prostora iz točke 1. ovog Zaključka, Gradski ured za mjesnu samoupravu, promet, civilnu zaštitu i sigurnost izdat će odobrenje o korištenju, a u skladu s ovim Zaključkom.

          Ad 8. Pitanja, prijedlozi i obavijesti.
Nije bilo javljanja po ovoj točki dnevnoga reda.
	Izvješće o glasovanju na 34. sjednici VMO Resnički gaj, dana 20. veljače 2024.

Dovršeno u 17,35 sati.
KLASA: 024-08/24-003/368

URBROJ: 251-13-11-4/002-24-2

Zagreb, 20. veljače 2024.

Zapisnik sastavio: 






       
Marijan Župan


 
                                                                                         Predsjednica







                   Vijeća Mjesnog odbora

                                                                                         Nevenka Habric
